CELEX: 
Language: hu
Date: 2017-11-16 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE a Környezetvédelem alprogram keretében projekttámogatás formájában támogatott, a természet és a biológiai sokféleség megőrzésére irányuló projektek részére előirányzott költségvetési források százalékos arányának a környezetvédelmi és éghajlat-politikai program (LIFE) létrehozásáról és a 614/2007/EK rendelet hatályon kívül helyezéséről szóló, 2013. december 11-i 1293/2013/EU európai parlamenti és tanácsi rendelet 9. cikke (4) bekezdése szerinti megnöveléséről

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               A környezetvédelmi jogszabályok célravezetőségi vizsgálata
                  1
                azt igazolta, hogy az EU-ban egyértelműen növelni kell a környezet megóvására fordított forrásokat. Az egyetlen, kizárólag a környezetvédelemre és az éghajlatváltozás elleni küzdelemre szolgáló pénzügyi eszközből, a LIFE programból finanszírozott fellépések az elmúlt 25 évben az egész EU-ban létfontosságú szerepet töltöttek be a természetvédelemben. A LIFE program ugyanakkor további természetvédelmi beruházások katalizátoraként is szolgált, többek között elősegítve a környezet és a biodiverzitás védelmére irányuló politikák szempontjainak érvényesülését az egyéb uniós szakpolitikákba. Mindezekre tekintettel a „Cselekvési terv a természetért, az emberekért és a gazdaságért” című közlemény szerinti 
                  2
                8. b) intézkedés a környezet és a biológiai sokféleség védelmére irányuló projekteknek nyújtott projekttámogatások növelését szorgalmazta a LIFE program keretében. 
            
            
               A környezetvédelmi és éghajlat-politikai program (LIFE) létrehozásáról és a 614/2007/EK rendelet hatályon kívül helyezéséről szóló, 2013. december 11-i 1293/2013/EU európai parlamenti és tanácsi rendelet
                  3
                (a továbbiakban: LIFE rendelet) 9. cikkének (3) bekezdésében úgy rendelkezik, hogy a projekttámogatásra előirányzott költségvetési források legalább 55 %-át a természet és biológiai sokféleség megőrzését támogató projektekre kell fordítani. A 9. cikk (4) bekezdése értelmében a Bizottság felhatalmazást kap arra, hogy felhatalmazáson alapuló jogi aktust fogadjon el az említett százalékarány legfeljebb 10 %-kal történő megnövelésére, aminek eredményeként a költségvetési forrásoknak immár legalább 60,5 %-át kell a természet és a biológiai sokféleség megőrzését támogató projektekre fordítani. A százalékarány növelésének feltétele, hogy két egymást követő évben a Természet és biológiai sokféleség kiemelt területbe tartozó és a minimális minőségi elvárásoknak megfelelő pályázatokon keresztül kérelmezett források teljes összege több mint 20 %-kal meghaladja az e két évet megelőző két évre kiszámított összeget.
            
            
               Ez a feltétel a jelen esetben teljesül, mivel a Természet és biológiai sokféleség kiemelt területbe tartozó és a minimális minőségi elvárásoknak megfelelő pályázatokon keresztül 2014-ben és 2015-ben igényelt források összege több mint 63 %-kal meghaladja a Természet és biológiai sokféleség kiemelt területen a minimális minőségi elvárásoknak megfelelő projektjavaslatok révén 2012-ben és 2013-ban igényelt források összegét. 
            
            
               Ez a számítás figyelembe vesz a Természet és biológiai sokféleség kiemelt területen a 2014-ben és 2015-ben meghirdetett pályázatokra benyújtott minden olyan kísérleti, demonstrációs, bevált gyakorlati, előkészítő, technikai segítségnyújtási és integrált projektet, amelynek összpontszáma elérte az alkalmazandó minimális minőségi elvárásnak minősülő, 55 pontos ponthatárt. Az előző két évben, 2012-ben és 2013-ban a Természet és biológiai sokféleség kiemelt területen benyújtott projektek akkor teljesítették a minimális minőségi elvárásokat, ha minden kritérium tekintetében elérték az alsó ponthatárt
                  4
               . 
            
            
               Költségvetési szempontból a program szintjén az arány növelése semleges hatású, mivel pusztán a prioritási területek közötti átcsoportosítást jelent. A 2018–2020-as időszak tekintetében a források növekedése a természet és a biológiai sokféleség megőrzését támogató projektek esetében mintegy 46,7 millió EUR-nak, a természethez és a biológiai sokféleséghez kapcsolódó valamennyi tevékenység tekintetében pedig mintegy 55,4 millió EUR-nak felel meg.
            
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               (1)Előkészítő munka, ideértve az érdekeltekkel folytatott konzultációt
            
            
               A természetre és a biológiai sokféleségre összpontosító LIFE projektekre fordítandó források növelésének szükségességét megerősítette minden, alább felsorolt dokumentum, melyeket széles körű konzultáció előzött meg.
            
            
               a)A madárvédelmi és élőhelyvédelmi irányelv célravezetőségi vizsgálata
            
            
               A madárvédelmi és élőhelyvédelmi irányelv célravezetőségi vizsgálatát tagállami és uniós szinten is széles körű adatgyűjtés és az érdekeltekkel folytatott konzultáció kísérte, mely utóbbi magába foglalt egy 12 hetes, nyilvános konzultációt, amelyet példa nélküli érdeklődés övezett, mivel több mint 552 000 válasz érkezett be. A célravezetőségi vizsgálat egyik legfőbb megállapítása az lett, hogy az érdekeltekben állandósult az az érzés, hogy a források korlátozott volta erőteljes (negatív) hatással van a végrehajtásra, mivel a szükséges tevékenységek kivétel nélkül időigényesek és megfelelő finanszírozást igényelnek
                  5
               . A célravezetőségi vizsgálat során nagy hangsúlyt kapott a LIFE jelentősége a Natura 2000 végrehajtása szempontjából, miután a vizsgálat kiemelte, hogy a LIFE program keretében előirányozott forrásokon kívül a más különböző uniós alapok keretében nincsenek a természet és a biológiai sokféleség céljára elkülönített források, míg a nemzeti társfinanszírozás a jelek szerint nem tudja kitölteni a fennmaradó hiányt. A madárvédelmi és élőhelyvédelmi irányelv célravezetőségi vizsgálata nyomán megszületett a „Cselekvési terv a természetért, az emberekért és a gazdaságért” című, említett közlemény.
            
            
               b)A biológiai sokféleséggel kapcsolatos, 2020-ig teljesítendő uniós stratégia félidős értékelése
                  6
               
            
            
               A félidős értékelés során felhasznált tényszerű információk nagy része a stratégia kapcsán lezajlott konzultációs folyamat terméke (pl. a természetvédelemmel foglalkozó igazgatók és a természettel és biodiverzitással foglalkozó koordináló csoport ülései nyomán, melyeken a tagállami szereplők és az érdekeltek legfontosabb csoportjai is részt vettek)
                  7
               .
            
            
               A félidős értékelés is megerősítette, hogy a természet és a biológiai sokféleség megőrzésének szentelt LIFE projektek hatékonyan javítják a természet és a biodiverzitás megóvásának eredményességét.
            
            
               c)A LIFE program félidős értékelését alátámasztó külső, független tanulmány
                  8
               
            
            
               A 2016 márciusa és 2017 januárja között elvégzett külső, független félidős értékelés
            
            
               részben kvalitatív értékelési eszközökre, köztük a rendelkezésre álló dokumentumok, interjúk, az érdekeltek körében végzett felmérések és a 12 hetes nyilvános konzultáció másodelemzésére
                  9
               , 
            
         
         
            
               részben pedig a mutatók adatbázisára és a LIFE projektek adatbázisára épülő mennyiségi értékelési eszközökre támaszkodott, mely utóbbiak elsősorban a LIFE+ projektekre, illetve a LIFE pályázatok és projektek irányításához kialakított adatfeldolgozó eszközökre terjednek ki.
            
            
               Az értékelés hangsúlyozza, hogy a LIFE programon belül az uniós hozzáadott érték a leginkább a Természet kiemelt terület projektjei
                  10
               , illetve a Környezetvédelem és az Éghajlat-politika alprogramra egyaránt kiterjedő integrált projektek esetében kiemelkedő. Az értékelés javasolja, hogy a programon belüli esetleges pénzügyi átcsoportosítások alkalmával vegyék figyelembe ezt a szempontot.
            
            
               d)Konkrét előkészítő munka
            
            
               A madárvédelmi és élőhelyvédelmi irányelv célravezetőségi vizsgálatára alapuló „Cselekvési terv a természetért, az emberekért és a gazdaságért” c. közlemény szerinti 8. b) intézkedés előrevetítette a természet és biológiai sokféleség megőrzését támogató projektekre fordítandó források 10 %-os növelését úgy, hogy a LIFE program teljes költségvetési kerete változatlan marad. 
            
            
               A LIFE rendelet 9. cikkének (4) bekezdésében foglalt felhatalmazás, melynek alapján a Bizottság felhatalmazáson alapuló jogi aktust fogadhat el a természet és a biológiai sokféleség megőrzését támogató projekteknek nyújtható projekttámogatások forrásainak legfeljebb 10 %-os emelésére vonatkozóan, ahhoz a feltételhez kötött, hogy a minőségi szempontból kielégítő projektpályázatok támogatására ténylegesen megnövekedett finanszírozási igény mutatkozzon. Ez a feltétel tehát jellegénél fogva keresletelemzés elvégzését feltételezi
                  11
               . Figyelembe véve a fent említett konzultációkat, illetve a Természet és biológiai sokféleség kiemelt területen benyújtott projektek egyértelműen megnőtt forrásigényét, megerősítést nyert, hogy az érdekeltek körében megnövekedett a finanszírozási lehetőségek iránti igény. 
            
            
               e)Szakértői vélemények felhasználása
            
            
               A madárvédelmi és élőhelyvédelmi irányelv célravezetőségi vizsgálatának
                  12
               , illetve a LIFE program külső, független félidős értékelésének megvalósításába külső, független szakértőket is bevontak. 
            
            
               A Környezetvédelmi Főigazgatóság és az Éghajlatpolitikai Főigazgatóság LIFE 2014–2020 közös szakértői csoportja
                  13
                keretében a Bizottság 2017. október 4. és 2017. október 18. között a tagállami szakértőkkel is ismertette e felhatalmazáson alapuló jogi aktus végleges tervezetét.
            
            
               (2)Célravezető szabályozás és egyszerűsítés
            
            
               A javaslat az egyszerűsítés szempontjából semleges hatású, mivel pusztán az egyik kiemelt terület projektjeire előirányzott forrásokat növeli, míg a másik terület forrásait csökkenti.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               (1)Jogalap
            
            
               E felhatalmazáson alapuló jogi aktus jogalapja a LIFE rendelet 9. cikkének a (3) bekezdésével együtt értelmezett (4) bekezdése. A LIFE rendelet 9. cikkének (4) bekezdése a következőképpen rendelkezik: „A Bizottság felhatalmazást kap arra, hogy a 29. cikknek megfelelően felhatalmazáson alapuló jogi aktust fogadjon el az e cikk (3) bekezdésében említett százalékarány legfeljebb 10 %-kal történő emelésére vonatkozóan, amennyiben két egymást követő évben a Természet és biológiai sokféleség kiemelt területbe tartozó és a minimális minőségi elvárásoknak megfelelő pályázatokon keresztül kérelmezett források teljes összege több mint 20 %-kal meghaladja az e két évet megelőző két évre kiszámított összeget.” Tekintettel az idézett rendelkezésben előírt feltételekre, a természet és a biológiai sokféleség megóvására fordítandó források növelésének a környezetvédelmi jogszabályok legutóbbi célravezetőségi vizsgálata által is kiemelt egyértelmű igényére, valamint a Természet kiemelt terület projektjei esetében mutatkozó és a LIFE program félidős értékelését alátámasztó külső, független tanulmányban is hangsúlyozott kiemelkedő uniós hozzáadott értékre, a Bizottság a források növelését javasolja.
            
            
               (2)Egyéb jogi aspektusok
            
            
               A jogalapként szolgáló rendelkezésekben kifejezetten és egyértelműen meghatározott követelmények miatt nem szükséges további jogi szempontokat figyelembe venni.
            
            
               4.KÖLTSÉGVETÉSI VONZATOK 
            
            
               Módosul a Környezetvédelem alprogram pénzügyi programozása. A módosítások költségvetési szempontból semleges hatásúak. A biológiai sokféleség és a természet megóvására (07 02 02. költségvetési jogcímcsoport) előirányzott források 55,4 millió EUR összeggel nőnek a 2018–2020-as időszakban. Az ehhez szükséges többletforrások a 07 02 01 – Környezet és erőforrás-hatékonyság (ENV) és a 07 02 03 – Környezetvédelmi irányítás és tájékoztatás (GIE)
                  14
                jogcímcsoportokból kerülnek elvonásra. 
            
            
               Az ENV és GIE költségvetési jogcímcsoportokat érintő forráscsökkentések ellenére az érintett jogcímcsoportokhoz kapcsolódó projektek finanszírozási lehetőségei várhatóan nem csökkennek. Ez két enyhítő tényezőnek tudható be:
            
            
               A 2018–2020-as időszakban a LIFE projektekre előirányzott teljes költségvetés évről évre nő; 
            
            
               A LIFE rendelet 20. cikke (1) bekezdésének c) pontja értelmében a 2018–2020-as időszakban az ENV és GIE jogcímcsoportokhoz tartozó projektek többségének esetében a társfinanszírozási ráta 60 %-ról 55 %-ra csökken. Ennek megfelelően miközben a LIFE projektekhez nyújtott teljes uniós hozzájárulás csökken, a LIFE projektekbe beruházott teljes összeg várhatóan változatlan marad vagy nőni fog.
            
         
         
            
            
               I. táblázat
            
            
               A természet és a biológiai sokféleség megóvására fordítandó források iránti keresletnövekedés kiszámítása a 2014-es és 2015-ös év, illetve a 2012-es és a 2013-as év összehasonlításában. 
            
            
                     
                        A Természet és a Biológiai sokféleség kiemelt területbe tartozó, a minimális minőségi elvárásoknak megfelelő pályázatokon keresztül két egymást követő évben kérelmezett források teljes összege a megelőző két év megfelelő összegéhez viszonyítva (a LIFE rendelet 9. cikkének (4) bekezdése) 
                     
                     
                        A 2014-es és 2015-ös referenciaévekre alkalmazandó, a 2014–2017-es időszakra vonatkozó LIFE többéves munkaprogram keretében a „minimális minőségi elvárások” kifejezés azt jelenti, hogy a projektjavaslatoknak minden megfelelési kritérium esetében el kell érniük a minimális pontszámot és összesítésben legalább az 55 pontot. A két megelőző évben, 2012-ben és 2013-ban alkalmazandó LIFE+ szabályok értelmében a kifejezés azt jelenti, hogy a projektjavaslatoknak minden egyes megfelelési kritérium esetében el kellett érniük a minimális pontszámot. Ezekben az években nem volt minimális összpontszámra vonatkozó szabály.
                     
                  
               
                     
                         
                     
                  
                  
                     
                         
                     
                  
                  
                     
                         
                     
                  
               
                     
                        Év 
                     
                  
                  
                     
                        Összeg EUR-ban
                     
                  
                  
                     
                         Természet és biológiai sokféleség projektek
                     
                  
               
                     
                        2014
                     
                     
                     
                     
                  
                  
                     
                        258 214 681
                     
                  
                  
                     
                        A Természet és biológiai sokféleség kiemelt területre vonatkozó kísérleti, demonstrációs és bevált gyakorlati projektek
                     
                  
               
                     
                  
                  
                     
                        33 385 324
                     
                  
                  
                     
                        A Természet és biológiai sokféleség kiemelt területre vonatkozó integrált projektek
                     
                  
               
                     
                  
                  
                     
                        238 149
                     
                  
                  
                     
                        A Természet és biológiai sokféleség kiemelt területre vonatkozó technikai segítségnyújtási projektek
                     
                  
               
                     
                  
                  
                     
                        1 614 641
                     
                  
                  
                     
                        A Természet és biológiai sokféleség kiemelt területre vonatkozó előkészítő projektek
                     
                  
               
                     
                        2015
                     
                     
                     
                     
                  
                  
                     
                        255 482 202
                     
                  
                  
                     
                        A Természet és biológiai sokféleség kiemelt területre vonatkozó kísérleti, demonstrációs és bevált gyakorlati projektek
                     
                  
               
                     
                  
                  
                     
                        33 985 434
                     
                  
                  
                     
                        A Természet és biológiai sokféleség kiemelt területre vonatkozó integrált projektek
                     
                  
               
                     
                  
                  
                     
                        100 000
                     
                  
                  
                     
                        A Természet és biológiai sokféleség kiemelt területre vonatkozó technikai segítségnyújtási projektek
                     
                  
               
                     
                  
                  
                     
                        569 330
                     
                  
                  
                     
                        A Természet és biológiai sokféleség kiemelt területre vonatkozó előkészítő projektek
                     
                  
               
                     
                        Források összesen – 2014 és 2015
                     
                  
                  
                     
                        583 589 761
                     
                  
                  
                     
                        A Természet és biológiai sokféleség kiemelt területre vonatkozó projektjavaslatok forrásigénye
                     
                  
               
                     
                  
                  
                     
                  
                  
                     
                  
               
                     
                        Év 
                     
                  
                  
                     
                        Összeg EUR-ban
                     
                  
                  
                     
                        Természet és biológiai sokféleség projektek
                     
                  
               
                     
                        2012
                     
                     
                  
                  
                     
                        148 649 749
                     
                  
                  
                     
                        A Természet kiemelt terület projektjei
                     
                  
               
                     
                  
                  
                     
                        11 765 589
                     
                  
                  
                     
                        Biológiai sokféleség projektek
                     
                  
               
                     
                        2013
                     
                     
                  
                  
                     
                        175 325 617
                     
                  
                  
                     
                        A Természet kiemelt terület projektjei
                     
                  
               
                     
                  
                  
                     
                        22 056 955
                     
                  
                  
                     
                        Biológiai sokféleség projektek
                     
                  
               
                     
                        Források összesen – 2012 és 2013
                     
                  
                  
                     
                        357 797 910
                     
                  
                  
                     
                        A LIFE+ Természet és biológiai sokféleség projektjavaslatok forrásigényének megfelelő összeg 
                     
                  
               
                     
                  
                  
                     
                  
                  
                     
                  
               
                     
                        A két egymást követő évben, 2014-ben és 2015-ben, illetve a két megelőző évben, 2012-ben és 2013-ban mutatkozó forrásigény közötti különbség
                     
                  
               
                     
                        Különbség összesen (EUR)
                     
                  
                  
                     
                        225 791 851
                     
                  
                  
                     
                        A 2014-ben és 2015-ben, illetve a 2012-ben és 2013-ban mutatkozó forrásigény növekedése
                     
                  
               
                     
                        Különbség összesen (%)
                     
                  
                  
                     
                        63 %
                     
                  
                  
                     
                         
                     
                  
               
            
            
               II. táblázat
            
            
               A 07 02 01, 07 02 02 és 07 02 03 költségvetési jogcímcsoportok pénzügyi programozása a 2014–2020-as időszakra
            
            
                     
                        Jogcímcsoport
                     
                  
                  
                     
                        Leírás
                     
                  
                  
                     
                        2014
                     
                  
                  
                     
                        2015
                     
                  
                  
                     
                        2016
                     
                  
                  
                     
                        2017
                     
                  
                  
                     
                        2018
                     
                  
                  
                     
                        2019
                     
                  
                  
                     
                        2020
                     
                  
               
                     
                        07 02 01
                     
                  
                  
                     
                        Hozzájárulás a környezetkímélőbb és erőforrás-hatékonyabb gazdasághoz, valamint az uniós környezetvédelmi politika és jogszabályok továbbfejlesztéséhez és végrehajtásához (ENV)
                     
                  
                  
                     
                        107 206 163
                     
                  
                  
                     
                        120 670 000
                     
                  
                  
                     
                        128 831 000
                     
                  
                  
                     
                        139 399 233
                     
                  
                  
                     
                        140 778 000
                     
                  
                  
                     
                        148 835 000
                     
                  
                  
                     
                        155 195 200
                     
                  
               
                     
                        07 02 02
                     
                  
                  
                     
                        A biológiai sokféleség csökkenésének megállítása és visszafordítása (NAT)
                     
                  
                  
                     
                        139 446 000
                     
                  
                  
                     
                        147 832 750
                     
                  
                  
                     
                        157 206 000
                     
                  
                  
                     
                        165 584 150
                     
                  
                  
                     
                        200 092 250
                     
                  
                  
                     
                        211 620 000
                     
                  
                  
                     
                        220 844 000
                     
                  
               
                     
                        07 02 03
                     
                  
                  
                     
                        A jobb környezetvédelmi irányítás és információ támogatása valamennyi szinten (GIE)
                     
                  
                  
                     
                        37 755 415
                     
                  
                  
                     
                        51 493 000
                     
                  
                  
                     
                        55 683 358
                     
                  
                  
                     
                        59 383 000
                     
                  
                  
                     
                        45 180 000
                     
                  
                  
                     
                        47 769 000
                     
                  
                  
                     
                        50 428 300
                     
                  
               
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2017.11.16.)
            
            
               a Környezetvédelem alprogram keretében projekttámogatás formájában támogatott, a természet és a biológiai sokféleség megőrzésére irányuló projektek részére előirányzott költségvetési források százalékos arányának a környezetvédelmi és éghajlat-politikai program (LIFE) létrehozásáról és a 614/2007/EK rendelet hatályon kívül helyezéséről szóló, 2013. december 11-i 1293/2013/EU európai parlamenti és tanácsi rendelet 9. cikke (4) bekezdése szerinti megnöveléséről
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a környezetvédelmi és éghajlat-politikai program (LIFE) létrehozásáról és a 614/2007/EK rendelet hatályon kívül helyezéséről szóló, 2013. december 11-i 1293/2013/EU európai parlamenti és tanácsi rendeletre
                  15
                és különösen annak 9. cikke (4) bekezdésére,
            
            
               mivel:
            
            
               (1)A természet és a biológiai sokféleség megőrzését támogató projektek részére előirányzott költségvetési források százalékos arányának legfeljebb 10 %-os növeléséhez a LIFE rendelet 9. cikkének (3) bekezdésében előírt feltételek teljesülnek, mivel két egymást követő évben a Természet és biológiai sokféleség kiemelt területbe tartozó és a minimális minőségi elvárásoknak megfelelő pályázatokon keresztül kérelmezett források teljes összege több mint 20 %-kal meghaladta az adott két évet megelőző két évre kiszámított összeget.
            
         
         
            
               (2)Figyelemmel a környezetvédelmi irányelvek célravezetőségi vizsgálatának
                  16
                következtetéseire, amelyek értelmében az irányelvek, illetve a „Cselekvési terv a természetért, az emberekért és a gazdaságért” című közlemény szerinti 
                  17
                8. intézkedés hatékonyabb végrehajtása a finanszírozás növelését igényli, a Bizottság úgy határozott, hogy megnöveli a Környezetvédelem alprogram keretében projekttámogatásban részesülő, a Természet és biológiai sokféleség kiemelt területre vonatkozó projektekre előirányzott költségvetési források jelenleg 55 %-ban megállapított arányát.
            
            
               (3)A Természet és biológiai sokféleség kiemelt területre vonatkozó projektekre előirányzott költségvetési források növelése várhatóan nem jár a Környezetvédelem alprogram más kiemelt területeinek keretében finanszírozott projektek rendelkezésére álló források csökkenésével, részben a LIFE program végrehajtására a 2018–2020-as időszakban rendelkezésre álló éves pénzügyi keret tervezett növelésének köszönhetően, részben pedig a más kiemelt területek keretében nyújtott legtöbb projekttámogatás uniós társfinanszírozási arányának 60 %-ról 55 %-ra való csökkentése miatt,
            
            
               ELFOGADTA EZT A RENDELETET:
            
            
               1. cikk
            
            
               A LIFE rendelet 9. cikke 3. bekezdésének helyébe a következő szöveg lép: „A Környezetvédelem alprogram keretében nyújtott projekttámogatásokra előirányzott költségvetési források legalább 60,5 %-át a természet és biológiai sokféleség megőrzését támogató projektekre kell fordítani.”
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2017.11.16.
            
            
               
                     a Bizottság részéről
               
               
                     elnök
                     Jean-Claude JUNCKER
               
            
         
         
            
                  
                     (1)
                  
                        A Bizottság SWD(2016) 472 final szolgálati munkadokumentuma (2016. december 16.) – „Az uniós környezetvédelmi jogszabályok célravezetőségi vizsgálata (madárvédelmi és élőhelyvédelmi irányelv) – Az Európai Parlament és a Tanács 2009. november 30-i 2009/147/EK irányelve a vadon élő madarak védelméről, valamint a Tanács 92/43/EGK irányelve (1992. május 21.) a természetes élőhelyek, valamint a vadon élő állatok és növények védelméről” (a továbbiakban: a célravezetőségi vizsgálatról szóló munkadokumentum), 39. o. 
               
               
                  
                     (2)
                  
                        COM(2017) 198 final, 2017. április 27. – A Bizottság közleménye az Európai Parlamentnek, a Tanácsnak, az Európai Gazdasági és Szociális Bizottságnak és a Régiók Bizottságának – „Cselekvési terv a természetért, az emberekért és a gazdaságért”, 7. o., 
                  http://ec.europa.eu/environment/nature/legislation/fitness_check/action_plan/communication_en.pdf
                   
               
               
                  
                     (3)
                  
                        HL L 347., 2013.12.20., 185. o.
               
               
                  
                     (4)
                  
                        A számítási módszert ld. az I. táblázatban.
               
               
                  
                     (5)
                  
                        A célravezetőségi vizsgálatról szóló munkadokumentum, 19–20. o., ill. annak 2. melléklete, 101–113. o.
               
               
                  
                     (6)
                  
                        A Bizottság jelentése az Európai Parlamentnek és a Tanácsnak, COM(2015) 478 final, 2015. október 2. – „A biológiai sokféleséggel kapcsolatos, 2020-ig teljesítendő uniós stratégia félidős értékelése”.
               
               
                  
                     (7)
                  
                        A biológiai sokféleséggel kapcsolatos, 2020-ig teljesítendő uniós stratégia félidős értékelése, 94. pont.
               
               
                  
                     (8)
                  
                        Adalékok a LIFE külső, független félidős értékelési jelentéséhez, záró jelentés, Ecorys, 2017. március (a továbbiakban: külső, független félidős értékelés): https://publications.europa.eu/en/publication-detail/-/publication/7861fb60-1e7a-11e7-aeb3-01aa75ed71a1/language-en/format-PDF.
               
               
                  
                     (9)
                  
                        http://ec.europa.eu/environment/consultations/life_2016.htm 
               
               
                  
                     (10)
                  
                        38., 50–53., 350. o.
               
               
                  
                     (11)
                  
                        Lásd az I. táblázatot.
               
               
                  
                     (12)
                  
                        
                  http://ec.europa.eu/environment/nature/legislation/fitness_check/docs/study_evaluation_support_fitness_check_nature_directives.pdf
                  .
               
               
                  
                     (13)
                  
                        http://ec.europa.eu/transparency/regexpert/index.cfm?do=groupDetail.groupDetail&groupID=3546&NewSearch=1&NewSearch=1
                        
               
               
                  
                     (14)
                  
                        További részletekért lásd a II. táblázatot.
               
               
                  
                     (15)
                  
                        HL L 347., 2013.12.20., 185. o. (a továbbiakban: LIFE rendelet) 
               
               
                  
                     (16)
                  
                        SWD(2016) 472 final (A Bizottság szolgálati munkadokumentuma: Az uniós természetvédelmi jogszabályok célravezetőségi vizsgálata (madárvédelmi és élőhelyvédelmi irányelv)).
               
               
                  
                     (17)
                  
                        COM(2017) 198 final és SWD (2017) 139 final (Uniós cselekvési terv a természetért, az emberekért és a gazdaságért).